text: Proyecto Lingua Airwaves ukan amtäwipax Global Voices aymarata ukan qillqat yatiyaw utjirinak «apthapiñawa», uka qillaqatanakax CD ukanakar waruqaña ukatstï taqi ukanakx El Alto (Bolivia) ukat Puno (Perú) markanakan Instituciones, yatiqañ utanakar ch'iqintayañawa.
text: #000005
text: Proyecto, (aymara-español) aru arst'asirinakar juk'amp puriñatakiwa, sitio Global Voices Aymarata ukanx (acuerdos) ukanakax yaqha radios comunitarias, El Alto markan ukhamarak Ayni Chile markat wakichäwipampis utxarakiwa.
text: #000006
text: 4 urukipan aka sata qallta phaxsinx 2015 maranxa, mayni jaqukipt'ir kullakampiw Puno – Perú, markar sarawayapxta, CD ukanak intstituciones aymara arur ch'amanchas irnaqt'apki ukanakar ch'iqintayañataki. Universidad Nacional Altiplano Puno, Facultad de Ciencias de Educación, Lengua ukat Literatura ukaruw purt'awayapxta, decano ukat yaqhip yatiqirinakampiw aruskipt'aniwayapxta, yatiqirinakax walikiw sasinw jallallt'apxarakitu, ukatx aymar arst'añ yatipxtwa ukampirus qillqt'añ jan sum yatipkti sapxanwa, ukatwa uka redes sociales uksan jan aymara arut qillqapkti sapxarakinwa.
text: #000008
text: Uka pachparakiw Puno markan Radio Onda Azul uksarus purt'apxta, ukakipkrakiw CD waruqt'atx aymara wakichaw sarantayiritak jayt'aniwayapxta, ukhamat uka waruqatanak wakichäwipan uñt'ayañapataki.
text: #000010
text: Ukampirus Radio Pachamama, uksarus purt'awapxaraktwa (aymara ukat español) arun wakichäwipax utjarakitaynawa, “Markas Layku” sutini (español arun «nuestro pueblo» sañ muni) 16:00 pachat 18:00 jayp'u pachakama, phaxsüru urut ururüru urukama. Wakichawin aruskipt'añatakiw jawillt'apxitu, ukhamat Global Voices Aymarata ukxat uñt'ayañataki. Global Voices Aymarata ukxat uñt'ayaniwayapxta ukat kunjams uraqapachan jaqukipirinaka, qillqirinakax irnaqt'asipki ukxats uñt'ayatarakïnwa. Jilïr irpirirus ukhamarak ukan irnaqt'irinakarus CD ukax churaniwayatarakiwa.
text: #000011
text: Maysatxa, khitinakatï Radio Pachamama, Puno- Perú uksan irnaqapkï jupanakaruw wali jallallt'apxta, kunalaykutï jupanakax aymar wakichäwipanw nänakaru katuqt'apxitu, ukhamat Global Voices sitio web ukan irnaqäwipat uñt'ayañataki.
text: #000013
text: Jutïr urunakanxa, CD ukanakax instituciones (radios aymaras, kawkïr yatiqañ utanakantï aymara arux yatichaski, jach'a yatiqañ utanakan ukat yaqhanakampiruw) El Alto- La Paz, Bolivia markan ch'iqiyataskäni.
text: #000014
text: Pirwa markankir Dina Boluarte: chacha/warmi irpiris janiw aski lurawinaks uñstaykiti
text: #000016
text: Qullasuyu markanx kunjams markanakan jakasirinakax uñjapxi uksatuqit mä guaranínkirix amuykipi
text: #000021